Diari Oficial de la Generalitat Valenciana


Sumari del DOGV 4015, del 06-06-2001 (2001/4860)

RESOLUCIO de 17 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 15 de setembre de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Benicarló, per a l'ampliació dels ensenyaments de grau mitjà al Conservatori Professional de Música .Mestre Feliu. de titularitat municipal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/4860


Data del document
:   17-05-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Benicarló
    * administració local
    * educació artística
    * cooperació administrativa
    * centre d'ensenyament
    * música

RESOLUCIO de 17 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 15 de setembre de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Benicarló, per a l'ampliació dels ensenyaments de grau mitjà al Conservatori Professional de Música ?Mestre Feliu- de titularitat municipal. [2001/X4860]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Benicarló, el 28 de març de 2001, una Addenda al Conveni subscrit el 15 de setembre de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Benicarló per a l'ampliació dels ensenyaments de grau mitjà al Conservatori Professional de Música «Mestre Feliu» de titularitat municipal, i en compliment del que estableix la clàusula tercera de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0193/2001, i que figura com a annex d'aquesta resolució.
  
València, 17 de maig de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni subscrit el 15 de setembre de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Benicarló per a l'ampliació dels ensenyaments de grau mitjà al Conservatori Professional de Música «Mestre Feliu» de titularitat municipal.
  
València, 28 de març de 2001
  
Reunits
  
D'una banda, l'Honorable Sr. Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord del Govern Valencià, de data 30 de gener de 2001.
  
I de l'altra, el Sr. Jaime Mundo Alberto, alcalde-president de l'Ajuntament de Benicarló, facultat per al present acte per l'acord del ple del citat Ajuntament de data 26 d'octubre de 2000 i assistit pel senyor secretari de la corporació.
  
Manifesten
  
1. El 15 setembre de 1997 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Benicarló, per a la creació del Conservatori professional de música de titularitat municipal de la citada localitat. El present conveni preveu en la clàusula novena la modificació del seu contingut mitjançant la corresponent addenda.
  
2. L'Ajuntament de Benicarló ha sol·licitat autorització per a l'ampliació dels seus ensenyaments amb la impartició de noves especialitats de la nova ordenació educativa i determinats cursos d'assignatures de grau mitjà del pla que s'extingix.
  
3. Dels informes de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusten al que s'establix en la legislació vigent aplicable.
  
Per tot això, en virtut de les competències que atorgen el Reial Decret 2.093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Benicarló acorden subscriure la següent addenda al conveni firmat el 15 de setembre de 1997, conformement a les següents:
  
Clàusules
  
Primera
  
Es reconeix la validesa acadèmica oficial dels següents ensenyaments impartits pel Conservatori Professional Mestre Feliu de Benicarló, amb codi 39536859, amb efectes des del curs en què s'han implantat efectivament i que s'especifica en cada cas:
  
Nova ordenació educativa
  
- grau mitjà de guitarra, curs 1996/97.
  
- grau elemental i mitjà de oboè, curs 1998/99.
  
Ensenyaments de grau mitjà del pla 66 que s'extingix, curs 1999/2000:
  
Improvisació instrumental, Transposició Instrumental i Acompanyament 2n i 3r curs.
  
Harmonia 1r i 2n curs.
  
Música de Cambra 1r i 2n curs.
  
Història de la Música 1r i 2n curs.
  
Estètica 1r i 2n curs.
  
Història i Cultura de l'Art 1r i 2n curs.
  
Conjunt Coral 2n curs.
  
Conjunt Instrumental 1r i 2n curs.
  
Formes musicals.
  
Elements d'Acústica.
  
Segona
  
A l'objecte d'agilitar la tramitació dels expedients de modificació dels termes de l'autorització del conservatori, s'acorda modificar la clàusula novena del Conveni de 15 de setembre de 1997, la qual quedarà amb la redacció següent:
  
«Novena
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificats a l'administració educativa, la qual instruirà l'expedient corresponent, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per Ordre del conseller de Cultura i Educació».
  
Tercera
  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.
  
El conseller de Cultura i Educació,
  
MANUEL TARANCÓN FANDOS
  
L'alcalde-president de l'Ajuntament de Benicarló,
  
JAIME MUNDO ALBERTO